Държавен вестник, бр. 11, 2023 г., стр. 21

БРОЙ  11	
Д Ъ Р Ж А В Е Н  В Е С Т Н И К 	
СТР.  21  
Правомощия при извършване на проверките
Чл. 24. Служителите по чл. 22:
1. преглеждат постъпилите сигнали и ги 
препращат за проверка към съответния ком­
петентен орган по чл. 20 с оглед предмета на 
сигнала; препращането става не по-късно от 
7 дни след постъпването на сигнала, за което 
се уведомява неговият подател;
2. поддържат непрекъсната връзка с подателя 
на сигнала и с компетентния орган, натоварен 
с извършване на проверката, като съдействат за 
размяната на информация между двете страни 
по отношение на искане или предаване на до­
пълнителни сведения и информации;
3. извършват самостоятелни проверки по 
сигнали за нарушения, извършени от органите 
по чл. 20; за целта имат право да изискват и 
получават информация от държавни и общински 
органи, както и от юридически и физически 
лица, необходима за установяване на допълни­
телни фактически обстоятелства, свързани със 
сигнала; органите и лицата са длъжни в 7-дневен 
срок от получаване на искането да представят 
необходимата информация и документи.
Последващи действия
Чл. 25. (1) На базата на доклад на съответния 
служител ръководителят на звеното предлага 
на Комисията:
1. предприемане на конкретни мерки с цел 
преустановяване на нарушението в случаите, 
когато е констатирано такова; 
2. изпращане на съдържащата се в сигнала 
информация на компетентните институции, 
органи, служби или агенции на Европейския 
съюз с цел последващо разследване, когато 
това е предвидено в актове на Европейския 
съюз; в тези случаи сигнализиращото лице се 
уведомява за препращането в 7-дневен срок; 
3. сезиране на прокуратурата в случаите на 
констатирано престъпление;
4. предприемане на мерки за защита на 
лицето, подало сигнала;
5. прекратяване на проверката:
а) когато нарушението, за което е подаден 
сигналът, е очевидно маловажно и не налага 
предприемането на допълнителни последващи 
действия; приключването не засяга други задъл­
жения или приложими процедури във връзка с 
нарушението, за което е подаден сигнал, нито 
защитата по този закон по отношение на въ­
трешното или външното подаване на сигнали; 
б) по повтарящ се сигнал, който не съдържа 
нова информация от съществено значение за 
нарушение, по отношение на което вече има 
приключила проверка, освен ако нови правни 
или фактически обстоятелства не дават основа­
ние за предприемането на последващи действия;
 в) с предприемане на действията по т. 1 – 4.
(2) В случаите по ал. 1 Комисията разглеж­
да предложения доклад в закрито заседание 
и се произнася с решение, което подлежи на 
обжалване от заинтересованите лица по реда 
на Административнопроцесуалния кодекс.
Доклад на Комисията
Чл. 26. (1) Комисията се произнася с доклад 
за предприетите действия в срок не по-дълъг 
от три месеца или в надлежно обосновани 
случаи – 6 месеца, от получаването на сигнала. 
(2) Докладът по ал. 1 включва описание на 
информацията, съдържаща се в сигнала, пред­
приетите действия, окончателните резултати 
от проверката по сигнала и взетото решение 
по чл. 25, ал. 1.
(3) Докладът на Комисията се съобщава 
на сигнализиращото лице и на засегнатото 
лице чрез служителя по чл. 22 в сроковете по 
чл. 23, ал. 1, т. 2.
Възможност за разглеждане на сигнал с 
приоритет
Чл. 27. (1) В случай на множество постъпва­
щи сигнали Комисията може да вземе решение 
за разглеждане с приоритет на сигналите за 
тежки нарушения.
(2) Условията и редът за разглеждане с 
приоритет на сигнали за тежки нарушения се 
приемат от Комисията. 
Взаимодействие между органите, приемащи 
сигнали
Чл. 28. (1) В случай че сигнал за нарушения 
на българското законодателство или на право­
то на Европейския съюз е постъпил директно 
в някой от органите по чл. 20, съответният 
ръководител е длъжен незабавно да препрати 
сигнала до Комисията по съответния канал 
за външно подаване на сигнали. В случай че 
сигналът е попаднал при служители, различни 
от служителите, отговарящи за разглеждането 
на сигнали, на получилите го служители се 
забранява да разкриват всякаква информация, 
чрез която би могла да се установи самолич­
ността на сигнализиращото или засегнатото 
лице, а сигналът се препраща незабавно, без 
изменения, на служителите, отговарящи за 
разглеждането на сигналите.
(2) Контактът със сигнализиращото лице се 
установява незабавно, но не по-късно от 7 дни, 
от Комисията чрез звеното – канал за външно 
подаване на сигнали, което уведомява подателя 
за промяната в адресата на неговия сигнал.
(3) Работата по сигнала може да бъде въз­
ложена на същия орган, при който сигналът е 
бил подаден първоначално, ако той е компе­
тентен по случая, под ръководството и надзора 
на Комисията и при спазване на процедурите, 
предвидени в този закон.
Регистър на сигналите. Преглед на проце­
дурите
Чл. 29. (1) Комисията създава и поддържа 
регистър на сигналите съгласно разпоредбите 
на чл. 18, ал. 2 и 3. Регистърът на комисията 
е свързан и може да получава информация от 
регистрите на задължените субекти по чл. 20, 
както и да предава информация към тях при 
необходимост.